אגם אנגלרד סער

אגם אנגלרד-סער (נולדה ב-23 בפברואר 1981) היא זמרת אופרה ומוזיקאית ישראלית.

== ביוגרפיה ==
אגם אנגלרד-סער היא בתם של הציירת יהודית אנגלרד ויעקב אנגלרד, אמצעית מבין 3 אחים ונכדתם של רחל ודב אלדר-אנגלרד, מחלוצי המושב שדה יעקב שעלו ארצה מגרמניה ומפולין. אגם נשואה ולה 4 ילדים.

=== לימודים ===
אגם אנגלרד-סער החלה לשיר בגיל 7 במקהלת "ענבלים" של קונסרבטוריון גבעתיים בניצוחה של אילת יונגר-הופמן ולמדה נגינה בכינור. בגיל 10 עברה להתגורר ברעננה והצטרפה למקהלת הילדים "קולות" בניצוחה של נעמי פארן, ששילבה את אנגלרד במקהלת מורן, עימה היא הופיעה כסולנית בקונצרטים בארץ וברחבי העולם.

אנגלרד שרה כסולנית מיד עם הקמתו של אנסמבל בוגרות "מורן" בניצוחה של נעמי פארן. הופיעה עם ההרכב בפסטיבל מוזיקה סאקרה בגרמניה ובפסטיבלים שונים בישראל באירופה, ארצות הברית, קנדה והמזרח הרחוק.<ref>זהר אליה. [https://xnet.ynet.co.il/articles/0,7340,L-4925550,00.html ילדת הפלא עזבה את האופרה וחזרה אליה בעזרת טראמפ, ביבי ומירי רגב.] אקסנט, 22 בפברואר 2017</ref><ref></ref>

בגיל 13 נבחנה לראשונה לאופרה הישראלית אצל גארי ברתיני ולוהקה לתפקיד סולני ראשון באופרה "חלום ליל קיץ" מאת בנג'מין בריטן. בגיל 15 התקבלה לתיכון תלמה ילין שם סיימה לימודיה במגמת מוזיקה-פיזיקה בשנת 1999.<ref>[https://www.habama.co.il/Pages/ArtPerson.aspx?PeopleID=1056 אגם אנגלרד סער] באתר הבמה.</ref> בשנים אלו למדה פיתוח קול אצל הגב' רובין ויזל קפסוטו. בשנות התיכון שימשה כמנחה ומארגנת כנסים של תנועת נוער מוסיקלי בישראל.

בשנת 2000 התגייסה לצה"ל כמוזיקאית מצטיינת ושרה בהרכב הווקאלי של חיל החינוך והנוער. בשנים 2000–2003 למדה בבית הספר למוזיקה ע"ש בוכמן-מהטה באוניברסיטת תל אביב אצל פרופ' תמר רחום לתארים ראשון ושני. שני רסיטלי הסיום שלה כללו אריות שהלחינה לטקסטים שכתבה. לאחר לימודיה השתלמה בוינה אצל הפרופ' הילדה צאדק והייתה תלמידה של הגב' אבי פורמנסקי בברלין.

בשנת 2013 השלימה לימודים בבית הספר לחינוך של אוניברסיטת תל אביב בתוכנית להוראת תלמידים מחוננים.

== קריירה ==
=== זמרת ===
כזמרת סופרן הופיעה במהלך השנים בפסטיבלי ליטורגיקה ומוזיקה סאקרה (גרמניה) ורסיטלים בישראל ומחוצה לה.<ref></ref>

בישראל הופיעה עם התזמורת הסימפונית הישראלית ראשון לציון, תזמורת סימפונט רעננה, התזמורת הפילהרמונית הישראלית, התזמורת הקאמרית הישראלית ותזמורת בית הספר למוזיקה ע"ש בוכמן-מהטה תחת שרביטם של ניקולטה קונטי (איטליה), אריה ורדי, דוד זבה, ואג פפיאן ומיכאל שני.<ref></ref>

הופיעה בתפקידים שונים בסטודיו של האופרה הישראלית<ref>[https://www.israel-opera.co.il/?CategoryID=181&ArticleID=1731 אגם אנגלדר-סער] באתר האופרה הישראלית</ref> ועם הקאמרטה הישראלית ירושלים, שם הרפרטואר שלה כלל את הגבירה הראשונה בחליל הקסם, הרוזנת אלמוויווה בנישואי פיגארו, האמא בהנזל וגרטל, גרילטה באופרה הרוקח ותפקידים נוספים.<ref></ref><ref></ref><ref></ref> בשנת 2011 הופיעה עם 
הקאמרטה הישראלית ירושלים בביצוע בכורה ישראלי לאופרה הרוקח מאת היידן.<ref>חגי חיטון. [https://www.haaretz.co.il/gallery/2011-07-04/ty-article/0000017f-e162-df7c-a5ff-e37a4b050000 לא לוותר על הרוקח]. הארץ 4 ביולי 2011</ref> 

משנת 2016 ואילך מפרסמת בפייסבוק ביצועים ליצירות אופראיות מפורסמות הכוללים טקסטים הומוריסטיים לנושאים אקטואליים פרי עטה. ביצועים אלו זכו למאות אלפי צפיות.<ref></ref>

=== הוראה ===
משנת 2011 אגם אנגלרד סער מנהלת מרכז להוראת מחוננים והדרכת הורים למחוננים בהוד השרון. ב-2012 החלה לעבוד ב באוניברסיטת תל אביב. אנגלרד למדה את גישתה של הד"ר אריקה לנדאו והשתלמה בתחום. בין השנים 2014 ל-2018 עבדה אנגלרד באגף למחוננים של משרד החינוך. בשנת 2015 הקימה וכיהנה כמנהלת כללית ופדגוגית של המרכז להוראת מחוננים - מרכז העשרה בבאר יעקב.<ref></ref>

=== כתיבה ===
בשנים 1998–2002 שימשה כעורכת עיתון "גתית" של תנועת נוער מוסיקלי בישראל בניהולו של הד"ר מאיר ויזל. בשנת 2006 כתבה אנגלרד באתר ynet כתבות בנושאי מוזיקה<ref name=":0"></ref><ref name=":1"></ref><ref name=":2"></ref><ref name=":3"></ref>, יוצרת<ref></ref> ויזמית.<ref></ref>.

בשנים 2016–2018 שימשה ככותבת תוכן ומבצעת של שירים סאטיריים באולפן השקוף של וואלה!<ref></ref>.

== פרסים ==
אנגלרד זכתה בפרסים בתחרויות האקדמיה בזמרה בשנים תשס"ג ותשס"ד ובתחרות שירה ארצית לזמרים של מועדון "ליונס" העולמי.<ref></ref> בנוסף, היא זכתה במלגות הצטיינות מטעם קרן התרבות אמריקה- ישראל, קרן רונן, קרן "מיוזיק אנגל" ומלגות הצטיינות מטעם האקדמיה למוסיקה.<ref>[http://operamanager.com/cgi-bin/process.cgi?azione=vedi_curriculum&id=20879 אגם אנגלדר-סער] באצר [http://operamanager.com operamanager.]</ref>

== קישורים חיצוניים ==

* 
* ענת מוניץ, [https://www.habama.co.il/Pages/Description.aspx?Subj=5&Area=1&ArticleId=15584 להכין שיעורים על רצפת האופרה], ריאיון עם אגם אנגלרד-סער באתר הבמה, 8.9.2011
* דוריס קרונהאוז, [https://aec4f7ab-1481-4ca1-83a9-cd719887d3bd.filesusr.com/ugd/a6dc54_002c4499de11471d9054882b72a4956b.pdf יש מחוננים באגם], כתבה על מרכז המחוננים בבאר יעקב, בניהולה של אנגלרד-סער, במקומון "רחובות העיר"
* 
* 
* 

==הערות שוליים==

קטגוריה:זמרות ישראליות
קטגוריה:בוגרות אוניברסיטת תל אביב
קטגוריה:נשות חינוך ישראליות
קטגוריה:ישראליות שנולדו ב-1981